b'\n_START_ARTICLE_\n\xc5\xa0tefan Primo\xc5\xbei\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nPrimo\xc5\xbei\xc4\x8d je po nekaj letih gimnazije prestopil na ljubljansko u\xc4\x8ditelji\xc5\xa1\xc4\x8de in ga 1887 dokon\xc4\x8dal, bil po nekaj mescih slu\xc5\xbebe na ljubljanskem u\xc4\x8ditelji\xc5\xa1\xc4\x8du za\xc4\x8dasno preme\xc5\xa1\xc4\x8den na Dobrovo pri Ljubljani, opravil 1889 strokovni izpit in bil jeseni istega leta preme\xc5\xa1\xc4\x8den v Postojno, kjer je 1890 dobil stalno zaposlitev. Od jeseni 1899 do jeseni 1905 je bil opro\xc5\xa1\xc4\x8den slu\xc5\xbebe v Postojni. V tem \xc4\x8dasu se je eno leto usposabljal za pou\xc4\x8devanje in vzgojo gluhonemih na dr\xc5\xbeavni gluhonemnici na Dunaju, z odliko opravil strokovni izpit in nato obiskal gluhonemnice v Spodnji in Gorrnji Avstriji, Moravavskem, \xc4\x8ce\xc5\xa1kem, Koro\xc5\xa1kem in \xc5\xa0tajerskem ter jeseni 1900 prevzel na ljubljanskem dr\xc5\xbeavnem u\xc4\x8ditelji\xc5\xa1\xc4\x8du, vodstvo novega Kranjskega zavoda za gluhoneme. Sestavil je zavodov statut in za\xc4\x8dasni hi\xc5\xa1ni red. Po petih letih je bil na lastno pro\xc5\xa1njo razre\xc5\xa1en slu\xc5\xbebe v gluhonemnici in se jeseni 1905 vrnil v ljudsko \xc5\xa1olo kot nadu\xc4\x8ditelj v Dobrepolju. Po dveh letih dela v tem kraju je umrl za plju\xc4\x8dnico v novome\xc5\xa1ki bolni\xc5\xa1nici._NEWLINE_Primo\xc5\xbei\xc4\x8d je v \xc4\x8dasu slu\xc5\xbebovanja v Postojni in Ljubljani sestavil 11 letnikov Ro\xc4\x8dnega zapisnika za slovensko u\xc4\x8diteljstvo (Postojna 1894\xe2\x80\x931904).'